На основу члана 49. став 2. и члана 96. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон и 103/15),

Министар финансија доноси

**ПРАВИЛНИК**

**о условима и начину вођења рачуна за уплату јавних прихода и распоред средстава са тих рачуна**

"Службени гласник РС", бр. 16 од 26. фебруара 2016, 49 од 31. маја 2016, 107 од 29. децембра 2016, 46 од 12. маја 2017, 114 од 20. децембра 2017, 36 од 10. маја 2018, 44 од 8. јуна 2018 - др. закон, 104 од 28. децембра 2018, 14 од 6. марта 2019, 33 од 10. маја 2019, 68 од 25. септембра 2019, 151 од 15. децембра 2020, 19 од 5. марта 2021, 10 од 28. јануара 2022, 144 од 30. децембра 2022, 25 од 31. марта 2023, 83 од 29. септембра 2023, 118 од 28. децембра 2023, 26 од 29. марта 2024, 55 од 21. јуна 2024, 105 од 26. децембра 2024.

**1. Основне одредбе**

Члан 1.

Овим правилником прописују се рачуни за уплату јавних прихода на које се уплаћују јавни приходи и примања, као подрачуни система консолидованог рачуна трезора (у даљем тексту: рачуни за уплату јавних прихода), услови и начин вођења рачуна за уплату јавних прихода, као и распоред средстава са тих рачуна, код Управе за трезор.

**1а Начин прописивања, измене и укидања рачуна за уплату јавних прихода\***

\*Службени гласник РС, број 105/2024

**Члан 2.\***

**Јавни приходи и примања уплаћују се искључиво преко рачуна за уплату јавних прихода прописаних овим правилником.\***

**Рачуни за уплату јавних прихода прописују се на основу захтева надлежног органа, односно организације за обавезно социјално осигурање, у којем је наведен закон, однoсно други пропис, којим се уводе јавни приходи и примања. Надлежни орган, односно организација за обавезно социјално осигурање подноси захтев за отварање рачуна за уплату јавних прихода, уз навођење обавезних елемената: назив рачуна, ниво уплате и припадност прихода.\***

**Уколико дође до измене прописа којим је прописан одређени јавни приход, надлежни орган, односно организација за обавезно социјално осигурање подноси захтев за измену, уз навођење елемента (назив рачуна, ниво уплате и припадност прихода), код којег је дошло до измене.\***

**Рачуни за уплату јавних прихода укидају се на основу захтева надлежног органа, односно организације за обавезно социјално осигурање, у којем је наведен пропис којим се укида јавни приход или примање.\***

\*Службени гласник РС, број 105/2024

Члан 3.

Јавни приходи и примања, за чију су уплату прописани рачуни овим правилником, распоређују се у буџет Републике, односно буџет локалне власти, организацијама за обавезно социјално осигурање и другим корисницима који су укључени у систем консолидованог рачуна трезора.

Члан 4.

Рачуни за уплату јавних прихода воде се према Плану рачуна за уплату јавних прихода, у оквиру консолидованог рачуна трезора.

План рачуна за уплату јавних прихода из става 1. овог члана одштампан је као Прилог 1 уз овај правилник и чини његов саставни део.

**2. Структура броја рачуна за уплату јавних прихода**

Члан 5.

Број рачуна за уплату јавног прихода састоји се из три дела, одвојена цртицама, и то:

1) троцифрени број Управе за трезор код Народне банке Србије (у даљем тексту: НБС) – 840, као пружаоца платних услуга, из колоне 1 Прилога 1;

2) тринаестоцифрени број рачуна (максимално са водећим нулама), који има следећу структуру:

(1) 2.1. шестоцифрени број економске класификације (конто) из колоне 2 Прилога 1,

(2) 2.2. троцифрени број ознаке рачуна за уплату јавних прихода – 843, из колоне 3 Прилога 1;

3) двоцифрени контролни број по стандарду ISO – 7064, MODUL 97 из колоне 4 Прилога 1 (у даљем тексту: модел 97).

На пример, број рачуна за уплату пореза на зараде се уписује на следећи начин: 840-711111843-52.

Код електронског записа, рачун из става 2. овог члана попуњава се обавезно са водећим нулама у низу (без цртица, односно размака), и гласи: 840000071111184352.

**3. Обавезни елементи на обрасцима платних налога**

Члан 6.

Приликом уплате на обрасцима платних налога (налог за уплату или налог за пренос) обавезно се попуњавају следећи елементи: назив платиоца, назив примаоца плаћања, број текућег рачуна платиоца (код налога за пренос), шифра плаћања, број текућег рачуна примаоца плаћања, износ, позив на број одобрења по моделу 97, место и датум пријема, **потпис, односно сагласност платиоца/примаоца\*** .

\*Службени гласник РС, број 36/2018

Члан 7.

У елемент шифра плаћања уписује се нумерички податак од три цифре, и то тако што се најпре уноси класификација према облику плаћања (готовински – 1, безготовински – 2 или обрачунски – 3), а затим класификација према основу плаћања (колона 6 Прилога 1).

Члан 8.

У елемент број текућег рачуна примаоца плаћања уноси се број рачуна за уплату јавног прихода из члана 5. овог правилника.

Члан 9.

Пружалац платних услуга, приликом извршавања платних налога у обавези је да без корекције обухвати све описне и нумеричке податке уписане на елементима из платног налога.

Пружалац платних услуга неће извршити платни налог, ако налог није попуњен у складу са овим правилником.

Пружалац платних услуга, обавештава корисника платних услуга о одбијању извршења платног налога, у складу са **законом којим се уређују платне услуге\*** .

\*Службени гласник РС, број 105/2024

**4. Ниво уплате јавних прихода и примања**

Члан 10.

Уплата јавних прихода и примања врши се по нивоима, у складу са ознакама из колоне 7 Прилога 1, за које су овим правилником прописане шифре у Прилогу 3 – Списак општина, градова, аутономних покрајина и Републике са шифрама трезора и надлежним организационим јединицама Управе за трезор, који је одштампан уз овај правилник и чини његов саставни део:

1) ознака 1 – на нивоу општине, са шифром општине;

2) ознака 1/г – на нивоу града, са шифром града;

3) ознака 2 – на нивоу града (посебна ознака трезора града која се разликује од шифара градских општина – збирни трезор), са шифром града;

4) ознака 3 – на нивоу аутономне покрајине, са шифром аутономне покрајине;

5) ознака 4 – на нивоу Републике, са шифром Републике.

**Члан 10а\***

**Рачуни за уплату јавних прихода код којих се омогућава уплата за шифре трезора које престају да важе према овом правилнику, садржани су у Прилогу 3а – Преглед рачуна за уплату јавних прихода код којих је омогућена уплата за старе шифре трезора које су престале да важе, који је одштампан уз овај правилник и чини његов саставни део.\***

\*Службени гласник РС, број 10/2022

**5. Структура позива на број одобрења рачуна за уплату јавних прихода**

Члан 11.

У елемент број модела позива на број одобрења уноси се 97.

Структура елемента позив на број одобрења, по моделу 97, садржана је у Прилогу 2, који је одштампан уз овај правилник и чини његов саставни део.

Позив на број одобрења код модела 97 састоји се из три дела, и то:

1) двоцифрени контролни број по моделу 97;

2) троцифрени број општине, града, аутономне покрајине или Републике из колоне 3 Прилога 3;

**3) обележје за идентификацију обвезника (порески идентификациони број, јединствени матични број грађана, шифра пореског обвезника и друго), односно органа према чијем налогу, односно за чију услугу се врши плаћање јавног прихода или примања (ЈБ КЈС органа и друго).\***

\*Службени гласник РС, број 118/2023

Члан 12.

Код рачуна за уплату јавних прихода за које аналитику уплата води Пореска управа и локална пореска администрација, у колони 8 Прилога 1 уписана реч: „ПУ” (Пореска управа), односно „ЛПА” (локална пореска администрација), означава да је обавезно попуњавање обележја за идентификацију обвезника јавног прихода.

Ако је у колони 8 Прилога 1 уписана реч: „ПУ”, у елемент – позив на број одобрења, обавезно се уноси двоцифрени контролни број, шифра општине, града или Републике, из колоне 3 Прилога 3 и обележје за идентификацију обвезника (порески идентификациони број – ПИБ, јединствени матични број грађана – ЈМБГ, број решења, број уговора, редни број или сличан документ на основу којег се може вршити идентификација обвезника, а може имати **од једне до 18 цифара\*** ).

Ако је у колони 8 Прилога 1 уписана реч: „ЛПА”, а надлежни орган утврди обавезу уношења обележја за идентификацију обвезника локалних јавних прихода, у елемент – позив на број одобрења уписује се: двоцифрени контролни број, шифра општине или града из колоне 3 Прилога 3 и обележје за идентификацију обвезника локалног јавног прихода.

Обележје за идентификацију може да буде ПИБ, ЈМБГ, број решења, број уговора, редни број или сличан документ на основу којег се може вршити идентификација обвезника, а може имати **од једне до 18 цифара\*** .

**Ако је у колони 8 Прилога 1 није уписана реч: „ПУ” или „ЛПА”, а надлежни орган утврди обавезу уношења обележја за идентификацију обвезника јавног прихода или примања, односно локалног јавног прихода или примања, у елемент – позив на број одобрења, обавезно се уноси контролни број и шифра општине, града, аутономне покрајине или Републике, из\*\*\*  колоне 3\*\*\*\*  Прилога 3 и обележје за идентификацију обвезника \*\*\***  **или органа према чијем налогу, односно за чију услугу се врши плаћање јавног прихода или примања (ЈБ КЈС органа и друго)\*\*\*\* , које може имати од једне до 18 цифара.\*\*\***

**Ако у колони 8 Прилога 1 није уписана реч: „ПУ” или „ЛПА”, а надлежни орган није утврдио обавезу уношења обележја за идентификацију обвезника јавног прихода или примања, односно локалног јавног прихода или примања, у елемент – позив на број одобрења, обавезно се уноси контролни број и шифра општине, града, аутономне покрајине или Републике, из колоне 4 Прилога 3 и ЈБ КЈС органа према чијем налогу, односно за чију услугу се врши плаћање.\*\***

Код уплате пореза на додату вредност, за промет добара са територије АП Косово и Метохија на територију Републике Србије ван територије АП Косово и Метохија, у позив на број одобрења уноси се порески идентификациони број пореског обвезника – примаоца добара.

\*Службени гласник РС, број 33/2019

\*\*Службени гласник РС, број 118/2023

\*\*\*Службени гласник РС, број 26/2024

\*\*\*\*Службени гласник РС, број 105/2024

Члан 13.

Структура елемента позив на број одобрења код уплате новчаних казни по прекршајном налогу и казни изречених у управном поступку састоји се из шест делова, и то:

1) двоцифрени контролни број по моделу 97;

2) троцифрени број општине, града, аутономне покрајине или Републике из колоне 3 Прилога 3;

3) петоцифрени јединствени број корисника јавних средстава (ЈБ КЈС);

4) двоцифрени број подносиоца захтева који ближе одређује организациону јединицу корисника јавних средстава;

5) једноцифрени број године;

6) шестоцифрени серијски број прекршајног налога.

Преглед рачуна за уплату новчаних казни по прекршајном налогу и казни изречених у управном поступку, на које се примењује став 1. овог члана, садржан је у Прилогу 6, који је одштампан уз овај правилник и чини његов саставни део.

Члан 14.

Структура елемента позив на број одобрења за уплату јавних прихода **и примања\***  утврђених решењем о принудној наплати састоји се из пет делова, и то:

1) двоцифрени контролни број по моделу 97;

2) троцифрени број општине, града, аутономне покрајине или Републике из колоне 3 Прилога 3;

3) порески идентификациони број или шифра пореског обвезника;

4) петоцифрени број економске класификације из колоне 2 Прилога 1, и то почев од друге до шесте цифре;

5) словна ознака за начин измирења обавезе у складу са актом Пореске управе.

\*Службени гласник РС, број 118/2023

**6. Уплата јавних прихода и примања на евиденционе подрачуне за уплату јавних прихода и примања и рачуне за обједињену наплату\***

\*Службени гласник РС, број 105/2024

Члан 15.

Изузетно од чл. 5, 8. и 11. овог правилника, ради обезбеђивања посебних евиденција и обједињавања наплате прихода, одређени јавни приходи **и примања\*\***  уплаћују се на рачуне са ознаком 845 – **евиденциони подрачуни за уплату јавних прихода и примања\*\*\*** , и ознаком 848 – **рачуни за обједињену наплату јавних прихода и других средстава за одређене намене на основу електронске пријаве\*  ознаком 849 – рачуни обједињене наплате\*\*\*** .

*Брисан је ранији став 2. (види члан 2. Правилника - 144/2022-106)*

**Рачуни из става 1. овог члана отварају се и воде у Евиденцији подрачуна корисника јавних средстава и прописани су правилником којим се уређује План подрачуна консолидованог рачуна трезора.\*\*\***

**Изузетно од става 2. овог члана, евиденциони подрачуни за уплату јавних прихода и примања, преко којих наплату прихода, односно примања врше корисници буџетских средстава укључени у систем извршења буџета, као и приходи које наплаћује Управа царина, воде се према Списку рачуна за обезбеђивање посебних евиденција и обједињавања наплате прихода.\*\*\***

**Списак рачуна за обезбеђивање посебних евиденција и обједињавања наплате прихода из става 3. овог члана одштампан је као Прилог 1а уз овај правилник и чини његов саставни део.\*\*\***

\*Службени гласник РС, број 144/2022

\*\*Службени гласник РС, број 118/2023

\*\*\*Службени гласник РС, број 105/2024

**6а Начин отварања, промене података и укидања рачуна за обезбеђивање посебних евиденција и обједињавања наплате прихода\***

\*Службени гласник РС, број 105/2024

**Члан 15а\***

**Рачуни из члана 15. став 1. овог правилника отварају се на захтев корисника јавних средстава који врши, односно прати наплату одређених јавних прихода и примања, који је уписан у Евиденцију корисника јавних средстава и има додељен ЈБ КЈС.\***

**Корисник јавних средстава за отварање евиденционих подрачуна за уплату јавних прихода и примања (845), рачуна за обједињену наплату јавних прихода и других средстава за одређене намене на основу електронске пријаве (848) и рачуна обједињене наплате (849) код Управе за трезор подноси захтев на Обрасцу НО 845/848/849 – Налог за отварање евиденционих подрачуна и рачуна за обједињену наплату код Управе за трезор.\***

**Образац из става 2. овог члана одштампан је уз овај правилник и чини његов саставни део.\***

**Промена података код рачуна из става 1. овог члана, врши се на основу писаног захтева, који потписује и оверава лице овлашћено за заступање корисника јавних средстава.\***

**Уколико је престао основ за наплату, односно ако је престала потреба даљег вођења рачуна, корисник јавних средстава подноси Управи за трезор Изјаву о укидању подрачуна, коју потписује и оверава лице овлашћено за заступање КЈС.\***

**Образац Изјаве о укидању подрачуна из става 2. овог члана одштампан је уз овај правилник и чини његов саставни део.\***

\*Службени гласник РС, број 105/2024

**Члан 16.\***

**На евиденционе подрачуне за уплату јавних прихода и примања, уплате се врше:\***

**– без прописане структуре позива на број одобрења по моделу 97;\***

**– са прописаном структуром позива на број одобрења по моделу 97, за све рачуне прописане Прилогом 1а овог правилника.\***

**Евиденциони подрачуни за уплату јавних прихода и примања (845), код којих се уплата јавних прихода и примања врши са прописаном структуром позива на број одобрења по моделу 97, јесу:\***

**1) приходи, односно примања корисника буџетских средстава који су укључени у систем извршења буџета;\***

**2) приходи од царина и других увозних дажбина, акциза и пореза на додату вредност при увозу, као и други приходи које наплати Управа царина, осим акциза и пореза на додату вредност при увозу рекламног материјала и узорака који се бесплатно примају из иностранства;\***

**3) јавни приходи наплаћени у поступку принудне наплате.\***

\*Службени гласник РС, број 105/2024

**Члан 17.\***

**На рачуне за обједињену наплату јавних прихода и других средстава за одређене намене на основу електронске пријаве (848), уплата јавних прихода и примања врши се прописаном структуром позива на број одобрења по моделу 97.\***

**На рачуне обједињене наплате (849), уплата јавних прихода и примања врши се без прописане структуре позива на број одобрења по моделу 97.”\***

\*Службени гласник РС, број 105/2024

*Брисан је ранији одељак 7. (види члан 10. Правилника - 105/2024-3)*

*Чл. 18. и 19.*

*Брисани су (види члан 10. Правилника - 105/2024-3)*

**8. Структура позива на број одобрења код уплате јавних прихода и примања\*  на евиденционе подрачуне за уплату јавних прихода и примања\*  и рачуне за обједињену наплату\***

\*Службени гласник РС, број 105/2024

*Члан 20.*

*Брисан је (види члан 3. Правилника - 114/2017-26)*

**Члан 21.\***

**Структура елемента позив на број одобрења код уплате јавних прихода које наплаћује Управа царина, осим јавних прихода наплаћених у царинском поступку у путничком промету и поштанском саобраћају, састоји се из четири дела, и то:\***

**1) двоцифрени контролни број по моделу 97;\***

**2) петоцифрени број царинарнице, односно њене организационе јединице (шифра), из колоне 2 Прилога 4;\***

**3) четвороцифрени број за идентификацију царинског документа;\***

**4) шестоцифрени број јединствене царинске исправе (ЈЦИ).\***

**Списак царинарница и њихових организационих јединица и шифре за попуњавање исправа у царинском поступку, садржани су у Прилогу 4, који је одштампан уз овај правилник и чини његов саставни део.\***

\*Службени гласник РС, број 49/2016

**Члан 21а\***

**Структура елемента позив на број одобрења код уплате јавних прихода које наплаћује Управа царина у царинском поступку у путничком промету и поштанском саобраћају, састоји се из три дела, и то:\***

**1) двоцифрени контролни број по моделу 97;\***

**2) петоцифрени број царинарнице, односно њене организационе јединице (шифра), из колоне 2 Прилога 4;\***

**3) једанаестоцифрени број за идентификацију царинског документа (ЦПД).\***

\*Службени гласник РС, број 49/2016

**Члан 22.\***

**Структура елемента позив на број одобрења за уплате\*  на евиденционе подрачуне за уплату јавних прихода и примања, преко којих наплату врше корисници буџетских средстава укључени у систем извршења буџета\*\*\* , састоји се из шест делова, и то:\***

**1) двоцифрени контролни број по моделу 97;\***

**2) петоцифрени јединствени број корисника јавних средстава (ЈБ КЈС);\***

**3) двоцифрени број извора финансирања;\***

**4) двоцифрени\***  **редни број евиденционог рачуна\*\* ;\***

**5) шестоцифрени број прихода по економској класификацији;\***

**6) двоцифрени број подекономске класификације.\***

\*Службени гласник РС, број 107/2016

\*\*Службени гласник РС, број 118/2023

\*\*\*Службени гласник РС, број 105/2024

*Чл. 23. и 23а*

*Брисани су (види члан 13. Правилника - 105/2024-3)*

*Члан 23б*

*Брисан је (види члан 8. Правилника - 144/2022-106)*

*Члан 23в*

*Брисан је (види члан 8. Правилника - 144/2022-106)*

Члан 24.

Структура елемента позив на број одобрења код обједињене наплате **за издавање регистрационе налепнице на овлашћеним техничким прегледима\*** , састоји се из пет делова, и то:

1) двоцифрени контролни број по моделу 97;

2) ознака врсте сервиса – дужине два словна карактера који означавају врсту сервиса;

3) идентификација – податак дужине четрнаест алфанумеричких карактера;

4) G – фиксна ознака – латинично слово G;

5) редни број – дужине један алфанумерички карактер (0-9, после броја 9 се користе велика слова абецеде, а када се искористе сва слова поново се прелази на цифре).

\*Службени гласник РС, број 19/2021

**Члан 24а\***

**Структура елемента позив на број одобрења код обједињене наплате такси и накнада које се плаћају у управним стварима из делокруга рада\*  корисника јавних средстава, који\*\*  своје услуге пружа преко портала еУправе, осим код обједињене наплате за издавање регистрационе налепнице на овлашћеним техничким прегледима, састоји се из пет делова, и то:\***

**1) двоцифрени контролни број по моделу 97;\***

**2) ознака врсте сервиса – дужине четири алфанумеричка карактера који означавају врсту сервиса;\***

**3) идентификација – податак дужине до четрнаест алфанумеричких карактера;\***

**4) G – фиксна ознака – латинично слово G;\***

**5) алфанумеричка латинична ознака од два карактера.\***

\*Службени гласник РС, број 19/2021

\*\*Службени гласник РС, број 105/2024

Члан 25.

Структура елемента позив на број одобрења код обједињене наплате пореза и доприноса по одбитку и самоопорезивањем, осим на приходе од самосталних делатности, састоји се из четири дела, и то:

1) двоцифрени контролни број по моделу 97;

2) једноцифрени префикс;

3) шеснаестоцифрени референтни број додељен од стране Пореске управе;

4) једна словна ознака додељена од стране Пореске управе.

**9. Уплата доприноса за обавезно здравствено осигурање**

Члан 26.

Допринос за обавезно здравствено осигурање запослених (на терет запосленог и на терет послодавца) уплаћује се на прописане рачуне према општини, односно граду у којој запослени има пребивалиште.

Изузетно од става 1. овог члана, допринос за здравствено осигурање за запослене који имају пребивалиште на територији града Београда и града Ниша, може се уплатити и на прописане рачуне према градској општини на чијој територији је седиште послодавца.

**10. Распоред јавних прихода и примања**

Члан 27.

Управа за трезор врши распоред и пренос средстава са рачуна за уплату јавних прихода на рачуне корисника јавних прихода и примања.

Уплаћени јавни приходи и примања распоређују се корисницима јавних прихода и примања, у складу са законом, односно према припадности и прописаним стопама учешћа појединих корисника у распореду тих прихода и примања.

Распоред јавних прихода и примања према припадности садржан је у колони 9 Прилога 1:

1) ознака 1 – приходи и примања који припадају општини;

2) ознака 2 – приходи и примања који припадају граду;

3) ознака 2/о – приходи који припадају филијали организације за обавезно социјално осигурање;

4) ознака 3 – приходи и примања који припадају аутономној покрајини;

5) ознака 4 – приходи и примања који припадају Републици;

6) ознака 4/о – приходи и примања који припадају организацијама за обавезно социјално осигурање;

7) ознака 4/п – приходи који припадају Јавном предузећу „Путеви Србије”.

Уплаћени јавни приходи и примања распоређују се корисницима сваког**\*** дана.

*Брисан је ранији став 5. (види члан 2. Правилника - 33/2019-24)*

*Брисани су ранији ст. 5-12. (види члан 15. Правилника - 105/2024-3)*

\*Службени гласник РС, број 105/2024

**Члан 27а\***

Ј**авне приходе и примања, који се ради обезбеђивања посебних евиденција уплаћују на рачуне из групе 845 – Евиденциони подрачуни за уплату јавних прихода и примања, Управа за трезор преноси сваког дана на одговарајуће рачуне за уплату јавних прихода.\***

**Средстава уплаћена на рачун из става 1. овог члана преносе се на одговарајуће рачуне за уплату јавних прихода:\***

**– по елементима које задаје надлежни орган код отварања рачуна, односно\***

**– на основу информације наведене у позиву на број одобрења, у складу са чланом 22. тачка 5) овог правилника, са рачуна преко којих наплату врше корисници буџетских средстава укључени у систем извршења буџета.\***

**Изузетно од става 1. овог члана, Управа за трезор може кориснику јавних средстава да омогући самостално вршење преноса средстава са евиденционог подрачуна за уплату јавних прихода и примања, уз обавезно навођење законског или другог основа за изузимање од преноса наплаћених јавних прихода и примања описаног у ставу 1. овог члана.\***

**Изузетно од ставa 2. овог члана, пренос може бити привремено обустављен на основу акта министра надлежног за послове финансија, у складу са законом.\***

\*Службени гласник РС, број 105/2024

**Члан 27б\***

**Јавни приходи, који се ради обједињавања наплате прихода, уплаћују на рачуне из групе 848 – Рачуни за обједињену наплату јавних прихода и других средстава за одређене намене на основу електронске пријаве, Управа за трезор преноси сваког дана на одговарајуће рачуне за уплату јавних прихода.\***

**Средстава уплаћена на рачун из става 1. овог члана преносе се на одговарајуће рачуне за уплату јавних прихода по елементима које задаје надлежни орган.\***

**Изузетно од става 2. овог члана, распоред уплаћених јавних прихода са рачуна за обједињену наплату јавних прихода и других средстава за одређене намене на основу електронске пријаве, не врши се у случајевима погрешно уплаћених средстава, све до момента решавања рекламација у вези са тим погрешним уплатама.\***

\*Службени гласник РС, број 105/2024

**Члан 27в\***

**Јавни приходи и примања који се ради обједињавања наплате уплаћују на рачуне из групе 849 – Рачуни за обједињену наплату јавних прихода, Управа за трезор преноси сваког дана на одговарајуће рачуне за уплату јавних прихода.\***

**Изузетно од става 1. овог члана, Управа за трезор може кориснику јавних средстава да омогући самостално вршење преноса средстава са рачуна обједињене наплате, на одговарајуће рачуне за уплату јавних прихода, сваког дана, уз обавезно навођење законског или другог основа за изузимањем од преноса наплаћених јавних прихода и примања из става 1. овог члана.\***

\*Службени гласник РС, број 105/2024

**11. Повраћај јавних прихода и примања\***

\*Службени гласник РС, број 118/2023

Члан 28.

Повраћај више или погрешно уплаћених јавних прихода **и примања\***  обвезника, врши Управа за трезор на терет рачуна за уплату јавних прихода, у складу са чланом 60. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон и 103/15).

Повраћај јавних прихода **и примања\***  из става 1. овог члана, Управа за трезор врши на основу решења Пореске управе, локалне пореске администрације, односно **акта другог\***  надлежног органа.

**За све више или погрешно уплаћене јавне приходе и примања обвезника, за које у колони 8 Прилога 1 није уписана реч: „ПУ” или „ЛПА”, односно за које аналитику уплата не води Пореска управа или локална пореска администрација, надлежни орган по чијем налогу је\* , односно по чијој инструкцији је извршено\*\*\*  плаћање, орган који прати наплату, орган чији ЈБКЈС је наведен у позиву на број одобрења, односно\***  **орган на чији рачун је извршена уплата, обавезан је да изда потврду\*\***  **обвезнику да средства нису, односно неће бити искоришћена по својој намени (у даљем тексту: потврда). Обвезник доставља оригинал потврду, оригинал налога за уплату или извод – као доказ о извршеној уплати, и захтев за повраћај више или погрешно уплаћеног јавног прихода или примања Пореској управи\* \*\***  **, локалној пореској администрацији, односно другом надлежном органу.\***

**У случају из става 3. овог члана, када обвезник поднесе захтев за повраћај више или погрешно уплаћеног јавног прихода или примања Управи за трезор као јединственом управном месту, Управа за трезор доставља оригинал потврду, доказ о извршеној уплати и захтев за повраћај више или погрешно уплаћеног јавног прихода или примања Пореској управи\* \*\***  **, локалној пореској администрацији или другом надлежном органу.\***  **Потврду може да изда Управа за трезор, на основу података прибављених по службеној дужности.\*\***

**За све више или погрешно уплаћене јавне приходе обвезника, за које је у колони 8 Прилога 1 уписана реч: „ПУ” или „ЛПА”, односно за које аналитику уплата води Пореска управа или локална пореска администрација, обвезник доставља захтев за повраћај више или погрешно уплаћеног јавног прихода Пореској управи, односно локалној пореској администрацији.\*\***

**У случају из става 5. овог члана, када обвезник поднесе захтев за повраћај више или погрешно уплаћеног јавног прихода Управи за трезор као јединственом управном месту, Управа за трезор доставља захтев за повраћај више или погрешно уплаћеног јавног прихода Пореској управи, односно локалној пореској администрацији.\*\*\***

На основу наведене документације Пореска управа**\*\***  ,**\***  локална пореска администрација**, односно други надлежни орган\***  доноси решење за повраћај више или погрешно уплаћених јавних прихода, и исто доставља Управи за трезор на извршење.

**Управа за трезор извршава повраћај јавних прихода и примања најкасније пет радних дана од дана пријема решења, односно другог акта за повраћај. Изузетно, уколико се повраћај јавних прихода и примања извршава на основу решења више надлежних органа, Управа за трезор извршава повраћај најкасније пет радних дана од дана пријема последњег решења, односно другог акта за повраћај.\***

\*Службени гласник РС, број 118/2023

\*\*Службени гласник РС, број 26/2024

\*\*\*Службени гласник РС, број 105/2024

**11a Управа за трезор као јединствено управно место за повраћај\* , односно прекњижавање\*\*  јавних прихода и примања\***

\*Службени гласник РС, број 118/2023

\*\*Службени гласник РС, број 26/2024

**Члан 28а\***

**Управа за трезор одређује се као јединствено управно место у поступку остваривања права на повраћај\* , односно прекњижавање\*\***  **више или погрешно уплаћених јавних прихода и примања.\***

**Корисник јавних средстава, физичко и право лице право на повраћај\* , односно прекњижавање\*\***  **више или погрешно уплаћених јавних прихода и примања може да оствари подношењем захтева за повраћај Управи за трезор, као јединственом управном месту.\***

**Надлежни орган за издавање потврде, као и надлежни орган за доношење решења за повраћај\* , односно прекњижавање\*\***  **јавних прихода и примања, дужан је да у складу са овим правилником сва поступања у вези са захтевом за повраћај\* , односно прекњижавање\*\***  **јавних прихода и примања, достављен од стране Управе за трезор, врши искључиво преко Управе за трезор.\***

\*Службени гласник РС, број 118/2023

\*\*Службени гласник РС, број 26/2024

**Члан 28б\***

**Управа за трезор у име подносиоца захтева, по службеној дужности прибавља потврду, уколико је иста потребна за даљи ток поступка.\***

**Уколико је уплата извршена на рачун са кога се средства распоређују на рачуне за уплату јавних прихода, Управа за трезор обезбеђује информацију о извршеном распореду овог јавног прихода органу надлежном за доношење решења о повраћају\* , односно прекњижавању\*\*  јавних прихода и примања.\***

\*Службени гласник РС, број 118/2023

\*\*Службени гласник РС, број 26/2024

**Члан 28в\***

**Управа за трезор комплетну документацију доставља органу надлежном за доношење решења о повраћају\* , односно прекњижавању\*\*  јавних прихода и примања, у складу са прописима којима се уређује канцеларијско пословање органа државне управе, електронски документ и архивска грађа.\***

\*Службени гласник РС, број 118/2023

\*\*Службени гласник РС, број 26/2024

**Члан 28г\***

**Орган надлежан за доношење решења, коме је достављен захтев за повраћај\* , односно прекњижавање\*\***  **више или погрешно уплаћених јавних прихода и примања, дужан је да допуну документације затражи од организационе јединице Управе за трезор која је доставила захтев.\***

\*Службени гласник РС, број 118/2023

\*\*Службени гласник РС, број 26/2024

**Члан 28д\***

**Управа за трезор дужна је да захтев за повраћај\* , односно прекњижавање\*\*  више или погрешно уплаћених јавних прихода и примања проследи надлежном органу за издавање потврде, најкасније пет радних дана од дана пријема.\***

**Након пријема потврде, односно захтева за повраћај\* , односно прекњижавање\*\***  **јавних прихода и примања за које аналитику уплата води Пореска управа или локална пореска администрација, Управа за трезор дужна је да комплетну документацију у складу са чланом 28. овог правилника достави органу надлежном за доношење решења о повраћају\* , односно прекњижавању\*\***  **више или погрешно уплаћених јавних прихода и примања.\***

\*Службени гласник РС, број 118/2023

\*\*Службени гласник РС, број 26/2024

**12. Извештавање о наплаћеним и распоређеним јавним приходима и примањима**

Члан 29.

Управа за трезор, извештава надлежни орган Републике, аутономне покрајине, општине, града и организације за обавезно социјално осигурање, о уплатама и распореду јавних прихода и примања, односно доставља извештај о бруто наплати, повраћају и распореду јавних прихода и примања.

Извештај из става 1. овог члана, Управа за трезор доставља надлежним органима и организацијама за обавезно социјално осигурање, најкасније до трећег радног дана у месецу за претходни месец, према припадности јавног прихода и примања.

Члан 30.

*Брисан је ранији став 1. (види члан 18. Правилника - 105/2024-3)*

Управа за трезор може на захтев корисника **јавних средстава надлежног да врши, односно прати наплату\***  јавних прихода и примања, достављати извештаје о стању и променама на рачунима **за уплату\***  јавних прихода.

**Извештај из става 1. овог члана садржи искључиво податке о стању и променама на рачунима у које корисник јавних средстава, у складу са надлежношћу, има право увида.\***

\*Службени гласник РС, број 105/2024

*Брисан је ранији одељак 13. (види члан 19. Правилника - 105/2024-3)*

*Члан 31..*

*Брисан је (види члан 19. Правилника - 105/2024-3)*

**14. Завршне одредбе**

Члан 32.

Упоредни преглед старих и нових рачуна за уплату јавних прихода **и примања\***  који нису уплаћени по прописима који су престали да важе, садржан је у Прилогу 5, који је одштампан уз овај правилник и чини његов саставни део.

\*Службени гласник РС, број 118/2023

Члан 33.

Даном ступања на снагу овог правилника престаје да важи Правилник о условима и начину вођења рачуна за уплату јавних прихода и распоред средстава са тих рачуна („Службени гласник РС”, бр. 104/11, 10/12, 18/12, 95/12, 99/12, 22/13, 48/13, 61/13, 106/13, 120/13, 20/14, 64/14, 66/14 – исправка, 81/14, 117/14, 128/14, 131/14, 32/15, 59/15, 63/15, 97/15 и 105/15).

Члан 34.

Овај правилник ступа на снагу 1. марта 2016. године.

Број 110-00-2/16-001-005

У Београду, 25. фебруара 2016. године

Министар,

др **Душан Вујовић,** с.р.

**ОДРЕДБЕ КОЈЕ НИСУ УНЕТЕ У „ПРЕЧИШЋЕН ТЕКСТ“ ПРАВИЛНИКА**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 107/2016-393*

**Члан 5.**

**Овај правилник ступа на снагу 1. јануара 2017. године.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 114/2017-26*

**Члан 7.**

**Овај правилник ступа на снагу 1. јануара 2018. године.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 104/2018-78*

**Члан 7.**

**Овај правилник ступа на снагу 1. јануара 2019. године.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 33/2019-24*

**Члан 6.**

**Овај правилник ступа на снагу осмог дана од дана објављивања у „Службеном гласнику Републике Србије”, а одредабе члана 4. овог правилника примењују се од 18. маја 2019. године.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 151/2020-8*

**Члан 6.**

**Одредбе чл. 1, 2. и 3. и одредбе члана 4. ст. 4. и 5. овог правилника примењиваће се почев од 1. јануара 2021. године.**

**Члан 7.**

**Овај правилник ступа на снагу осмог дана од дана објављивања у „Службеном гласнику Републике Србије”.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 19/2021-37*

**Члан 6.**

**Одредбе члана 3. овог правилника (новододати члан 24а), примењиваће се почев од 16. марта 2021. године.**

**Члан 7.**

**Овај правилник ступа на снагу наредног дана од дана објављивања у „Службеном гласнику Републике Србије”.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 10/2022-31*

**Члан 5.**

**Уплата пореза на пренос апсолутних права на употребљаваним моторним возилима на рачун из члана 1. став 1. овог правилника, вршиће се од 31. марта 2022. године.**

**Члан 6.**

**По истеку рокова садржаних у Прилогу 3а – Преглед рачуна за уплату јавних прихода код којих је омогућена уплата за старе шифре трезора које су престале да важе, уплате ће се вршити на рачуне за уплату јавних прихода у корист нивоа опредељених у Прилогу 3 − Списак општина, градова, аутономних покрајина и Републике са шифрама трезора и надлежним организационим јединицама Управе за трезор измењеном у складу са чланом 2. овог правилника.**

**Члан 7.**

**Овај правилник ступа на снагу осмог дана од дана објављивања у „Службеном гласнику Републике Србије”.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 144/2022-106*

**Члан 13.**

**Овај правилник ступа на снагу 1. јануара 2023. године.**

*Правилник о измени и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 35/2023-45*

**Члан 3.**

**Овај правилник ступа на снагу наредног дана од дана објављивања у „Службеном гласнику Републике Србије”.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 118/2023*-*164*

**Члан 17.\***

**Одредбе члана 1. и члана 2. овог правилника у делу који се односи на уписивање јединственог броја корисника јавних средстава као обавезног елемента у позив на број одобрења примењују се од \* 3. јануара 2025.\*\*  године, а одредбе члана 10. став 3. у делу који се односи на обавезу издавања потврде органа чији је јединствени број корисника јавних средстава уписан у позив на број одобрења и ст. 4. и 5. и чл. 11. и 14. овог правилника примењују се од 1. априла 2024. године.\***

\*Службени гласник РС, број 26/2024

\*\*Службени гласник РС, број 55/2024

**Члан 18.**

**Овај правилник ступа на снагу 1. јануара 2024. године.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 26/2024*-29

**Члан 12.**

**Овај правилник ступа на снагу 1. априла 2024. године.**

*Правилник о изменама и допунама Правилника o условима и начину вођења рачуна за уплату јавних прихода и распоред средстава са тих рачуна: „Службени гласник РС“, број 105/2024-3*

**Члан 27.**

**Овај правилник ступа на снагу 1. јануара 2025. године.**

Прилози

*НАПОМЕНА ИЗДАВАЧА:*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 107/2016) измењени су Прилог 1 и Прилог 3, а Прилог 4 замењен је новим прилогом (види чл 5-7. Правилника - 49/2016-122).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 49/2016) измењени су Прилог 1 и Прилог 3 (види чл 3. и 4. Правилника - 107/2016-393).*

*Правилником о изменама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 46/2017) измењен је Прилог 1 (види члан 1. Правилника - 46/2017-20).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 114/2017) измењен су Прилог 1 и Прилог 2 (види чл. 5. и 6. Правилника - 114/2017-26).*

*Правилником о изменама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 36/2018) измењен je Прилог 1 (види члан 2. Правилника - 36/2018-52).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 104/2018) измењени су и допуњени Прилози 1, 3 и 4 (види чл. 4, 5. и 6. Правилника - 104/2018-78).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 14/2019) измењен је и допуњен Прилог 1 (види члан 4. Правилника - 14/2019-4).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 33/2019) измењени су и допуњени прилози 1, 3 и 4 (види чл. 3, 4. и 5. Правилника - 33/2019-24).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 68/2019) измењени су и допуњени прилози 1. и 4 (види чл. 2. и 3. Правилника - 68/2019-24).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 68/2019) измењени су и допуњени прилози 1. и 4 (види чл. 4. и 5. Правилника - 151/2020-8).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 15/2021) измењени су и допуњени прилози 1. и 6 (види чл. 4. и 5. Правилника - 19/2021-37).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 10/2022) измењени су и допуњени прилози 1, 3. и 4. Додат је прилог 3а (види чл. 1-4. и члан 6. Правилника - 10/2022-31).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 144/2022) измењени је и допуњен прилог 1 и измењен прилог 3а (види чл. 11. и 12. Правилника - 144/2022-106).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 68/2019) измењени је и допуњен прилог 1 и допуњен прилог 4 (види чл. 1. и 2. Правилника - 25/2023-45).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 118/2023) измењени су и допуњени прилог 1, 2, 3 и 3а (види чл. 13, 14, 15, 16 Правилника - 118/2023-164).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 26/2024) извршене су измене у прилогу 1 (види члан 10. Правилника - 26/2024-29).*

*Правилником о изменама и допунама Правилника o условимаи начину вођења рачуна за уплату јавних приходаи распоред средстава са тих рачуна ("Службени гласник РС", број 105/2024 извршене су измене и/или допуне у прилозима 1, 2, 3, 3а и 4, додат је Прилог 1а и брисан Прилог 5 (види чл. 20-26. Правилника - 105/2024-3).*

[Прилог 1 - План рачуна за уплату јавних прихода](https://reg.pravno-informacioni-sistem.rs/api/Attachment/prilozi/438065/prilog1.htm)

[Прилог 1а - Списак рачуна за обезбеђивање посебних евиденција и обједињавања наплате прихода](https://reg.pravno-informacioni-sistem.rs/api/Attachment/prilozi/438065/prilog1a.html)

[Прилог 2 - Структура елемената позив на број одобрења](https://reg.pravno-informacioni-sistem.rs/api/Attachment/prilozi/438065/prilog2.htm)

[Прилог 3 - Списак општина, градова, аутономних покрајина и Републике са шифрама трезора и надлежним организационим јединицама управе за трезор](https://reg.pravno-informacioni-sistem.rs/api/Attachment/prilozi/438065/prilog3.htm)

[Прилог 3а - Преглед рачуна за уплату јавних прихода код којих је омогућена уплата за старе шифре трезора које су престале да важе](https://reg.pravno-informacioni-sistem.rs/api/Attachment/prilozi/438065/prilog3a.html)

[Прилог 4 - Списак царинарница и њихових организационих јединица](https://reg.pravno-informacioni-sistem.rs/api/Attachment/prilozi/438065/prilog4.htm)

*Брисан је Прилог 5 (види члан 26. Правилника - 105/2024-3)*

[Прилог 6 - Преглед рачуна за уплату новчаних казни по прекршајном налогу и казни изречених у управном поступку](https://reg.pravno-informacioni-sistem.rs/api/Attachment/prilozi/438065/prilog6.htm)

[Образац 845/848/849 - Налог за отварање евиденционих подрачуна и рачуна за обједињену наплату код Управе за трезор](https://reg.pravno-informacioni-sistem.rs/api/Attachment/prilozi/438065/obr1.html)

[Образац - Изјава о укидању подрачуна](https://reg.pravno-informacioni-sistem.rs/api/Attachment/prilozi/438065/obr2.html)